6
عَلَتَلَ وَشْنقٍ
1 وٌ قَ بٍ، وٌن شَ فبِلٍن عَلَتَلَ مَ!
عَ بَرَ وٌن تْورْ، كْنْ يَكْسِ عَ وٌن نَيَلَنمَ نّ.
عَ بَرَ وٌن بْنبْ، كْنْ يَكْسِ عَ وٌن مَ قِيٍ مَشِرِ مَ نّ.
2 شِ قِرِن نَ دَنفِ، عَ قَمَ نّ وٌن نَيَلَندٍ،
عَ شِ سَشَن ندٍ عَ وٌن نَكٍلِ، وٌن قَ لُ عَ سّيتِ مَ.
3 وٌن شَ عَلَتَلَ قٍن، وٌن شَ عَ كٌلٌن.
عَلَ قَقٍ مُ كَنَمَ.
لْشْ يٌ لْشْ كُيٍ عِبَمَ، حّمّ بِرِن تُنّ قَمَ.
عَلَ قَن مُ تٌندِ مَ قَدٍ وٌن يِرٍ.
4 «ﭑ مُنسٍ رَبَمَ عِ تَن نَ، عٍقِرَ مِ؟
ﭑ مُنسٍ رَبَمَ عِ رَ، يُدَيَ؟
عِ شَ هِننّ ﭑ مَبِرِ، لُشِ نّ عَلْ شِنِ نَشَن فٌرٌ مَ فّيسّفّ،
كْنْ بٍينُن سٌفٍ شَ شْنْ، عَ حْن.
5 ﭑ وٌ فٍرٍ مَ نَمِحْنمّيٍ شَ مَسٍنيِيٍ رَ نَ نَن مَ،
ﭑ وٌ قَشَمَ نّ ﭑ مَ مَسٍنيِيٍ رَ.
ﭑ مَ كِيتِيٍ قِيشّ عَلْ نَءِيَلَنيِ.
6 هِننّ رَقَن ﭑ مَ دَنفِقٍ سّرّشّ رَ،
عَلَ كٌلٌنقٍ دَنفِ سّرّشّ فَن دَاشِيٍ رَ.
7 عٍ بَرَ ﭑ مَ سَاتّ كَنَ،
عَلْ عَدَ مَدِيٍ دَرِشِ عَ رَ كِ نَشّ.
عٍ بَرَ ﭑ يَنقَ.
8 مِشِ حَاشِ وُيَ فَلَدِ، قَشّتِيٍ بَرَ فبٌ نَا.
9 سّرّشّدُبّيٍ بَفَنمَ مِشِ مَ سِكٍمِ كِرَ شْن مَ عَلْ مُحّتِيٍ.
نَ قَشّ تِقٍ، قٍ حَاشِ نَ عَ رَ.
10 ﭑ بَرَ قٍ حَاشِيٍ تٌ عِسِرَيِلَكَيٍ تَفِ؛
عٍقِرَ مِ بَرَ لَنفٌيحَ رَبَ، عِسِرَيِلَ بَرَ نْشْ.
11 يُدَيَ، ﭑ نَ فّ ﭑ مَ حَمَ رَفبِلٍندٍ كٌنيِيَ كُي،
ﭑ وٌ قَن حَشَنكَتَمَ نّ.»