111
عَلَ مَتْشْمَ قٍ نَشٍيٍ مَ
عَلَ مَتْشْي
1 وٌ عَلَتَلَ مَتْشْ!
ﭑ عَلَتَلَ بَتُمَ نّ ﭑ بْحّ بِرِن نَ،
تِنشِنتْييٍ نُن حَمَ يَ مَ.
2 مَرِفِ شَ وَلِيٍ مَكَابَ.
عٍ رَقَن مِشِيٍ مَ نَشٍيٍ تِنمَ عٍ مَتٌدٍ.
3 عَ شَ وَلِيٍ نْرْشِ،
عَ شَ تِنشِنيِ بُمَ نّ عَبَدَن.
4 عَ عَ نِيَ بِرِن شَ رَتُ عَ شَ كَابَنَكٌي مَ.
عَلَتَلَ هِننّمَ عَدَ مَدِيٍ رَ، عَ كِنِكِنِ عٍ مَ.
5 عَ بَلٌي قِمَ مِشِ مَ نَشَن فَاشُمَ عَ يَ رَ،
عَ رَتُ عَ شَ سَاتّ مَ عَبَدَن.
6 عَ بَرَ عَ شَ وَلِ سّنبّ مَسٍن عَ شَ حَمَ بّ،
حَمَنّ فبّتّيٍ كّ سٌقٍ رَ عٍ يِ.
7 عَ وَلِمَ نْندِ نُن تِنشِنيِ نَن قَرِ.
عَ شَ يَامَرِيٍ قِندِ مَ سّرِيّ قَنيِ نَن نَ،
8 نَشٍيٍ مُ كَنَمَ عَبَدَن،
عَدَ مَدِيٍ لَنمَ عٍ شَ نَشٍيٍ رَكَمَلِ.
9 عَ بَرَ عَ شَ حَمَ شُن سَرَ،
عَ بَرَ عَ شَ سَاتّ مَبَنبَن عَبَدَن.
عَ شِلِ سّنِيّن، عَ مَفَاشُ.
10 شَشِلِمَيَ قْلْمَ عَلَتَلَ يَرَفَاشُي نَن مَ.
مِشِ نَشَن فَاشُمَ عَلَ يَ رَ،
عَ شَشِلِ قَنيِ سْتْمَ نّ.
عَدَ مَدِيٍ لَنمَ عٍ شَ عَ مَتْشْ عَبَدَن.