65
سَابُي قَنيِ
عَلَ مَتْشْي
1 دَوُدَ شَ بّيتِ بّيتِبَيٍ شَ مَنفّ بّ
2 مَتْشْي نَ عِ تَن عَلَ بّ سِيٌنِ فٍيَ قَرِ.
مُشُ لَايِدِ نَشَن تٌنفٌشِ عِ بّ،
مُشُ نَ بِرِن نَكَمَلِمَ نّ.
3 عَلَ، عِ مُشُ شَ مَشَندِ بِرِن مّمَ نّ.
دُنِحَ بِرِن قَمَ نّ بِرَدٍ عِ قْشْ رَ.
4 تَنتَنيِ تٌ نْ مُشُ رَ، عِ بَرَ مُشُ شَ يُنُبِ شَقَرِ.
5 عِ نَشَن سُفَندِ مَ عَ شَ مَكْرّ عِ شَ سَلِدٍ رَ،
نَ حّلّشِنمَ نّ بَرِ مَ عَ بُمَ نّ عِ شْنيِ.
مُشُ بَرَ وَ سَ عِ شَ قٍ قَنيِ رَ،
قٍ سّنِيّنشِ نَشَن كٍلِشِ عِ شَ هْرْ مْلِنفِرَ.
6 عِ مُشُ شَ مَشَندِ يَابِمَ كَابَنَكٌ نُن تِنشِنيِ رَ.
عَلَ، عِ بَرَ قِندِ مُشُ رَكِسِمَ رَ.
دُنِحَ يِرٍ بِرِن شَشِلِ تِشِ عِ رَ.
7 عِ بَرَ فٍيَ دَا عِ سّنبّ رَ
بَرِ مَ سّنبّمَ نَن عِ رَ.
8 عِ بَرَ بَا شُي رَدُندُ، مْرْنيِ شُي مُ نَ.
عِ بَرَ حَمَ قَن مَسَبَرِ.
9 دُنِحَ بِرِن فَاشُمَ نّ عِ شَ كَابَنَكٌي يَ رَ.
كٍلِقٍ سٌفٍتٍدٍ هَن سٌفٍفٌرٌدٍ،
عٍ بِرِن عٍ حّلّشِن شُي رَ مِنِمَ نّ عِ شَ قٍ رَ.
10 عِ بْشِ مّينِ، عَ عَ رَقٍ قٍ قَنيِ رَ.
عِ شُرٍ رَقٍمَ يٍ رَ عَلَكٌ مِشِيٍ شَ بَلٌي سْتْ.
11 عِ تُنّ يٍ سَمَ بْشِ مَ عَلَكٌ بْشِ شَ بْرْشْ سَنسِ بّ.
عِ بَرَكّ سَمَ شّ مَ، عَ شَ قَن.
12 شّ شَبَ تّمُي عِ قٍ قَنيِ رَ مِنِمَ نّ.
عِ شَ سَنسِ سَسٍ رَقٍمَ نّ، هَن عَ قِلِ عَ مَ.
13 فبٍنفبٍرٍنيِ قِيلِيٍ نُن فٍيَيٍ قَنمَ نّ.
14 شُرُ سٍيٍ يِرِوَ مَ نّ قِيلِ مَ.
سَنسِ يِرِوَ مَ نّ فٍيَ بُنيِيٍ.
نَ بِرِن، عَلَ شَ قٍ قَنيِ نَن مَسٍنمَ وٌن بّ سّيوّ كُي.