15
سَلِ مِشِ
عَلَ شَ سّرِيّ
1 دَوُدَ شَ بّيتِ
عَلَتَلَ، ندٍ نْمَ لُدٍ عِ شَ سَلِدٍ كُي؟
ندٍ نْمَ سَبَتِدٍ عِ شَ فٍيَ سّنِيّنشِ قَرِ؟
2 مِشِ نَشَن حّرّ مَ تِنشِنيِ كِرَ شْن مَ،
نَشَن قٍ قَنيِ رَبَمَ،
نَشَن نْندِ قَلَمَ عَ بْحّ قِيشّ رَ.
3 عَ مُ مِشِ مَقَلَمَ،
عَ مُ قٍ حَاشِ رَبَمَ عَ بٌورٍ رَ،
عَ مَن مُ عَ رَيَافِمَ.
4 عَ عَ مَكُيَمَ مِشِ رَ نَشَن مُ رَقَن عَلَ مَ،
كْنْ عَ مِشِ بِنيَمَ نَشَن فَاشُمَ عَلَ يَ رَ.
هَلِ عَ تْورْ مَ، عَ مُ عَ شَ مَرَكَلِ مَسَرَ مَ.
5 عَ مُ مِشِ دٌنِمَ كْبِرِ رَ عَلَكٌ عَ شَ فٍينِ سْتْ.
عَ مُ كْبِرِ رَ سُشُمَ عَ شَ وُلٍ سَ مِشِ شُن مَ.
يِ مِشِ مْولِ مُ دِنكٌنمَ عَبَدَن.