64
عَدَ مَ شَ مَحْشُنيِ تِلِن
عَلَ مَشَندِ
1 دَوُدَ شَ بّيتِ بّيتِبَيٍ شَ مَنفّ بّ
2 عَلَ، عِ تُلِ مَتِ ﭑ وَ شُي رَ،
ﭑ نَتَنفَ ﭑ يَشُييٍ مَ.
3 ﭑ نْشُن مِشِ حَاشِيٍ مَ
نَشٍيٍ وَ مَ ﭑ تْورْقٍ تِنشِنتَرٍيَ كُي.
4 عٍ دّ شَاحّ عَلْ سَنتِدّفّمَ،
عٍ شَ وْيّن حَاشِيٍ لُمَ عَلْ تَنبّيٍ.
5 عٍ مُ فَاشُمَ تِنشِنتْي يَ رَ،
عٍ لُمَ عَ حَشَنكَتَ رَ تُن.
6 عٍ دّ كٌبِ، عٍ يّلّ عِتَلَمَ مِشِ يَ رَ.
عٍ نَشّ، «ندٍ نَ كٌلٌنمَ؟»
7 عٍ يَنقَنتٍيَ يَءِلَنمَ، عٍ عَ قَلَ،
«وٌن شَ كٍلِ عَ يَنقَ شِلِ مَ. عَ سْونّيَمَ نّ.»
عَدَ مَ شَ مَحْشُنيِ تِلِن.
8 كْنْ عَلَ نَ تَنبّيٍ وٌلِ، عٍ عٍ لِمَ نّ كٍرٍن نَ.
9 عٍ بَرَ وُلٍ قَلَ.
نَشٍيٍ عٍ تٌمَ، عٍ عٍ فِمَ نّ.
10 نَ فَاشُي عَدَ مَ بِرِن سُشُمَ نّ.
عٍ عَلَ شَ وَلِ مَسٍنمَ،
عٍ عَ شَ وَلِ كٌلٌنمَ نّ.
11 تِنشِنتْي سّيوَ مَ نّ عَلَتَلَ رَ،
عَ قَ لُ عَ نِينِ بُن مَ.
سٌندٌن قَنيِ كَنيِ حّلّشِنمَ نّ.