85
عَلَ شَ هِننّ
عَلَ مَشَندِ
1 كٌرَ شَ دِيٍ شَ بّيتِ بّيتِبَيٍ شَ مَنفّ بّ
2 مَرِفِ، عِ شَنُنتٍيَ مَسٍنمَ عِ شَ حَمَ بّ،
عِ يَشُبَ بْنسْي شُن نَكٍلِمَ.
3 عِ دِحّمَ عِ شَ حَمَ شَ قٍ حَاشِيٍ مَ،
عِ عَ شَ يُنُبِيٍ بِرِن شَقَرِ مَ.
حّنفِ رَتٍ.
4 عِ عِ شَ شْنّ رَفبِلٍنمَ عَ قْشْ رَ،
عِ دِحّمَ عَ مَ.
5 عَلَ، عِ مَن شَ مُشُ رَكِسِ،
عِ مَن شَ هِننّ مُشُ رَ.
6 عِ شْنْمَ نّ مُشُ مَ عَبَدَن؟
نَ شْنّ مُ بَمَ مُشُ شَ يِ وَشَتِ كُي؟
7 عِ مُ نْمَ دِحّدٍ مُ مَ،
عِ شَ حَمَ شَ كِسِ، عٍ شَ سّيوَ؟
8 عَلَتَلَ، عِ شَ دُفُتّفّحَ مَسٍن مُشُ بّ، عِ شَ مُشُ رَكِسِ.
9 ﭑ نَن ﭑ تُلِ مَتِمَ نّ ﭑ مَرِفِ عَلَ شَ مَسٍنيِ رَ،
بَرِ مَ عَ بْحّسَ نَن قِمَ عَ شَ حَمَ تِنشِنشِ مَ.
عَلَ شَ عٍ مَلِ فبِلٍنقٍ رَ عٍ شَ دَشُحَ مَ.
10 عَ كِسِ يَتِ يَتِ نَن قِمَ مِشِيٍ مَ نَشٍيٍ فَاشُمَ عَ يَ رَ،
عَلَكٌ عَ شَ نْرّ شَ سَبَتِ وٌن مَ بْشِ كُي.
11 دُفُتّفّحَ نُن نْندِ نَ يِرٍ كٍرٍن.
تِنشِنيِ نُن بْحّسَ حّرّ مَ كِرَ كٍرٍن شْن.
12 نْندِ كٍلِمَ لَنبَنيِ مَ،
تِنشِنيِ كٍلِمَ كٌورٍ مَ.
13 عَلَتَلَ هّرِ قِمَ نّ وٌن مَ،
عَلَكٌ وٌن مَ بْشِ شَ دَشَمُي رَ مِنِ.
14 تِنشِنيِ حّرّ مَ عَ يَ رَ،
عَ قِندِ سَنيِ قْشِ رَ كِرَ شْن مَ.