56
ﭑ مُ فَاشُمَ سْنْن
عَلَ مَشَندِ نُن عَلَ مَتْشْي
1 دَوُدَ شَ سُوكِ بّيتِبَيٍ شَ مَنفّ بّ. عَ شَ بَ عَلْ بّيتِ نَشَن شِلِ، «فَنبّ نَ وُرِ مَكُيٍ قَرِ.» عَ عَ بَ قِلِسِتَكَيٍ عَ سُشُ تّمُي نَشّ فَتِ.
2 عَلَ، هِننّ ﭑ نَ بَرِ مَ مِشِيٍ نَ ﭑ فٍرٍقٍ.
عٍ فٍرٍ تِمَ ﭑ بّ تّمُي بِرِن.
3 ﭑ يَشُييٍ قّيحّنمَ فٍرٍ رَ.
عَلَ شُنفبٍ، ﭑ فٍرٍقَيٍ بَرَ وُيَ.
4 ﭑ نَ فَاشُ تّمُي نَشّ،
ﭑ نَن ﭑ شَشِلِ تِمَ عِ تَن نَن نَ.
5 ﭑ عَلَ شَ مَسٍنيِ مَتْشْمَ.
ﭑ مُ فَاشُمَ سْنْن،
بَرِ مَ ﭑ بَرَ لَ عَلَ رَ.
عِبُنَدَ مَ فبَنسَن نْمَ مُنسٍ رَبَدٍ ﭑ نَ؟
6 تّمُي بِرِن ﭑ يَشُييٍ وَ مَ ﭑ تْورْقٍ عٍ شَ وْيّنيِ رَ.
ﭑ مَ قٍقٍ مُ رَقَنشِ عٍ مَ.
7 عٍ لَنشِ ﭑ مَ حَشَنكَتّ مَ،
عٍ بِرَ ﭑ قْشْ رَ يِرٍ بِرِن عَلَكٌ عٍ شَ ﭑ قَشَ.
8 عِ نَشَ تِن عٍ شَ رَتَنفَ عٍ شَ قٍ حَاشِيٍ مَ.
عَلَ، عِ شَ شْنّ شَ عٍ رَبِرَ.
9 عِ ﭑ مَ دُنِحّءِفِرِ كٌلٌن، عِ ﭑ يَيٍ تٌشِ.
ﭑ مَ تْورّ بِرِن سّبّشِ عِ يِ رَ.
10 ﭑ نَ عِ شِلِ تّمُي نَشّ،
ﭑ يَشُييٍ فبِلٍنمَ نّ ﭑ قْشْ رَ.
ﭑ عَ كٌلٌن ﭑ نُن عَلَ نَ عَ رَ.
11 ﭑ عَلَ شَ وْيّنيِ مَتْشْمَ،
ﭑ عَلَتَلَ شَ مَسٍنيِ مَتْشْمَ.
12 ﭑ مُ فَاشُمَ سْنْن، بَرِ مَ ﭑ بَرَ لَ عَلَ رَ.
عِبُنَدَ مَ فبَنسَن نْمَ مُنسٍ رَبَدٍ ﭑ نَ؟
13 عَلَ، ﭑ شَ ﭑ مَ لَايِدِ رَكَمَلِ عِ بّ،
ﭑ مَ تَنتُي سّرّشّيٍ رَ،
14 بَرِ مَ عِ بَرَ ﭑ نَتَنفَ قَشّ مَ.
عِ مُ تِن ﭑ شَ بِرَ،
عَلَكٌ ﭑ شَ حّرّ عِ شَ كِرَ شْن مَ يِ بّندّ قُحِ قَرِ.