148
دُنِحَ شَ عَلَ مَتْشْ
عَلَ مَتْشْي
1 وٌ عَلَتَلَ مَتْشْ!
وٌ عَلَتَلَ مَتْشْ كٍلِقٍ كٌورٍ مَ.
وٌ عَ مَتْشْ يِرٍ عِتٍشِ كُي.
2 عَلَتَلَ شَ مَلٍكّيٍ شَ عَ مَتْشْ،
عَ شَ فَلِيٍ شَ عَ مَتْشْ كٌورٍ مَ.
3 سٌفٍ نُن كِكٍ شَ عَ مَتْشْ،
تُنبُي دّشّشِيٍ قَن شَ عَ مَتْشْ.
4 كٌورٍ شَ عَ مَتْشْ، عَ نُن يٍ نَشَن تٌمَ نَا.
5 عٍ بِرِن شَ عَلَتَلَ شِلِ مَتْشْ،
بَرِ مَ عَ يَمَرِ نَن قِ، عٍ نَشَ دَا.
6 عَ نَشَ عٍ تِ عٍ تِدٍ، عٍ شَ لُ نَا عَبَدَن.
عَ نَشَ نَ سّرِيّ سَ، نَشَن مُ كَنَمَ.
7 وٌ عَلَتَلَ مَتْشْ كٍلِقٍ بْشِ مَ.
بَا نُن نِمَسٍ بِرِن نَشٍيٍ نَ بَا تِلِنيِ كُي،
8 سٍيَمَكْنيِ، بَلَبَلَنيِ، كُندَ، نُشُييٍ،
نُن قٌيٍ شُنفبٍ نَشَن عَ شَ يَامَرِ رَتِنمّمَ،
9 فٍيَيٍ نُن تٍنتٍنيِيٍ، وُرِ بٌفِلَيٍ نُن سّدِرِ بِلِيٍ،
10 وُلَءِ سُبٍيٍ نُن شُرُ سٍيٍ، بُبُسٍيٍ نُن شْنِيٍ،
11 دُنِحَ مَنفّيٍ نُن سِيٍ،
مَنفّدِيٍ نُن دُنِحَ كُنتِفِيٍ،
12 قٌنِكٍيٍ نُن فِنّدِ مّدِيٍ، دِ مّيٍ نُن قٌرِيٍ،
13 عٍ بِرِن شَ عَلَتَلَ شِلِ مَتْشْ،
بَرِ مَ عَ شِلِ فبَنسَن نَن عِتٍشِ،
عَ نْرّ دَنفِ كٌورٍ نُن بْشِ رَ.
14 عَ بَرَ مَنفّ سّنبّمَ رَكٍلِ عَ شَ حَمَ شُن نَ،
عَ شَ سّنِيّنتْييٍ نَشَن مَتْشْمَ،
سّنِيّنتْييٍ نَشَن قِندِشِ عِسِرَيِلَ عَ شَ حَمَ شَنُشِ رَ.
وٌ عَلَتَلَ مَتْشْ!